田北辰

田北辰，田元灝家族成員，田北俊細佬，人稱「田二少」、「阿田」、「九鐵田」，香港政治人，實政圓桌召集人，前新民黨常務副主席、公民力量榮譽主席，港區全國人大代表，香港立法會議員，前荃灣區議會愉景選區區議員，縱橫二千集團老闆兼創辦人同主席，亦係九廣鐵路公司管理局末代主席。

事件 
田北辰喺2006年做九廣鐵路公司管理局主席嗰時，九鐵發生兵變事件，佢得到曾蔭權撐腰。2008年，佢夥拍何顯明代表自由黨出戰第4屆香港立法會選舉嘅九龍西選區地區直選，但只係攞到13,011票，結果飲恨直選。2010年11月19號，田北辰因為大家樂工資爭議同埋最低工資等事件中偏向工人利益，同黨內立法會功能組別議員出現嚴重分歧，宣布退出自由黨。

2011年，佢同葉劉淑儀、史泰祖等人一齊創立新民黨，並喺第4屆香港區議會選舉，出戰荃灣區議會愉景選區，結果佢以2,256票當選，成功打敗盤踞愉景選區12年嘅民主黨王銳德。

2017年，田北辰同黨主席葉劉淑儀議員出現嚴重分歧，宣布退出新民黨，並另起爐灶，成立實政圓桌。

2019年第6屆香港區議會選舉，田北辰繼續喺愉景選區尋求冧莊，但輸咗畀泛民主派嘅劉卓裕；兩年後第7屆香港立法會選舉，田北辰喺新界西北選區尋求連任，結果佢成功冧莊。

政府公職
九廣鐵路公司管理局主席
語文教育及研究常務委員會主席
僱員再培訓局主席

個人榮譽 
 太平紳士
 銅紫荊星章

攷

香港生意人
前荃灣區議員
港區人大代表
哈佛大學舊生
康乃爾大學舊生
前香港自由黨員
北辰
類:實政圓桌成員
類:前新民黨黨員